ESET

{{Кампанія 
|назва               = ESET
|лагатып             = 200px
|тып                 = Таварыства з абмежаванай адказнасцю
|лістынг на біржы    = 
|дэвіз               = 
|заснавана           = 1992
|заснавальнікі       = Міраслаў Трнка, Петэр Пашка, Рудольф Грубы
|размяшчэнне       =  Браціслава
|ключавыя постаці    = Рыхард Марка (генеральны дырэктар)
|галіна              = Распрацоўка праграмнага забеспячэння
|абарот         = 
|аперацыйны прыбытак = 115 млн € (2009)
|чысты прыбытак      = 
|лік супрацоўнікаў   =  800
|матчына кампанія    = 
|даччыныя кампаніі   = 
|прадукцыя = {{Collapsible list
  |framestyle=border:none; padding:0;
  |title=Пералік прадукцыі
  |1=ESET Smart Security (Windows)
  |2=ESET NOD32 Antivirus (Windows, Linux)
  |3=ESET Cybersecurity (Mac OS X)
  |4=ESET Mobile Security (Android, Windows Mobile, Symbian)
}}
|аўдытар             = 
|сайт                = www.eset.com
}}
ТАА ESET () — славацкая фірма-вытворца праграмнага забеспячэння і рашэнняў у галіне камп’ютарнае бяспекі, заснаваная ў 1992 годзе. Штаб-кватэра знаходзіцца ў Aupark Tower (Браціслава), філіялы — у Буэнас-Айрэсе, Сан-Дыега, Сан-Паўлу, Манрэалі, Сінгапуры, Празе, Кракаве, Кошыцах і Маскве. Дзейнічае ў больш як 180 краінах свету.

Назва кампаніі ўяўляе сабой абрэвіятуру англійскага выразу «Essential Security against Evolving Threats» — эфектыўная абарона ад эвалюцыянуючых пагроз.

 Гісторыя 
Гісторыя кампаніі бярэ пачатак у 1987 годзе, калі два маладыя праграмісты Петэр Пашка і Міраслаў Трнка, знайшоўшы адзін з першых камп’ютарных вірусаў, які атрымаў назву «Вена», напісалі праграму для яго выяўлення. Антывірус для аперацыйнай сістэмы MS-DOS атрымаў назву NOD.

Пазней са з’яўленнем іншых вірусаў было вырашана стварыць праграмнае рашэнне для барацьбы з невядомымі відамі пагроз. З гэтай мэтай у 1992 годзе шляхам аб’яднання з кампаніяй Рудольфа Грубага была заснавана фірма «ESET».

У 1998 выйшаў NOD32 1.0 для Microsoft Windows, у 2003 з’явілася версія 2.0. Апошняя версія NOD32 пад нумарам 2.70.39 выйшла ў лістападзе 2006 года і мела падтрымку Windows Vista.

У лістападзе 2007 быў прадстаўлены NOD32 Antivirus 3.0, а таксама новы праграмны прадукт ESET Smart Security, які камбінаваў антывірусную праграму ESET NOD32 з функцыяй фаерволу і антыспаму.

У 2010 годзе «ESET» выдаў антывіруснае рашэнне пад назвай ESET Cybersecurity для Mac OS X, а праз год — для АС Linux.

Для мабільных прылад пад кіраваннем Windows Mobile, Symbian ці Android існуе антывірусны прадукт ESET Mobile Security.

 Узнагароды 
Стала першай славацкай кампаніяй, якая тройчы (2008, 2009 і 2010) станавілася фірмай года паводле апытання TREND TOP Фірма года.

У 2011 годзе ESET была названа адною з найбольш інавацыйных кампаній Еўропы і ўдастоеная ўзнагароды HSBC European Business Awards.

Кампанія ўваходзіць у спіс найбольш развітых кампаній у сферы высокіх тэхналогій паводле рэйтынгу Deloitte Technology Fast 50 у рэгіёне Еўропы, Блізкага Усходу і Афрыкі (EMEA).

 Спасылкі 

 Афіцыйная старонка

Катэгорыя:Вытворцы праграмнага забеспячэння Славакіі
Катэгорыя:Вытворцы ПЗ для абароны інфармацыі
Катэгорыя:Кампаніі Браціславы